Derefter trængte hærenheder fra ordenen ind i Harrien, hvor der skete to sammenstød med folkehæren: Den [[11. maj]] foregik [[Slaget ved Kimmole]]<ref>Kämbla</ref> ({{lang-et|Kimmole Lahing}}) og den [[14. maj]] [[Slaget ved Kanavere]], hvor esterne uden ledere kæmpede mod ordensenheder. Forud for ordenshærens ankomst til Tallinn havde man på skrømt givet tilbud om fredsforhandlinger for derved at få tid til at afskære esterne mulige veje for tilbagetog. Især slaget ved Kanavere var blodigt, og efter esternes nederlag var folkeopstanden i Harrien i virkeligheden nedkæmpet. Det var først på dette tidspunkt at hjælpen fra Finland dukkede op – blot for at erkende, at der intet var at stille op.<ref>Eesti Talurahva Ajalugu, s. 255f</ref>
Psykologi Samfund Militær Historie Kriminalitet Mellemmenneskelige_forhold